JERUSALEMIN TARINA
JERUSALEM
Omistettu Jerusalemin uudelleen yhdistymisen 50. vuosipäivälle.
1. OSA - Saalemista Jerusalemiin
Jerusalem on kaupunki, jonka nimi viittaa rauhaan, mutta -
silti täällä on vuodatettu verta enemmän kuin missään muualla.
Kaupungista on tehty kirjoja, lauluja, runoja ja luotu taidetta.
Tämän kaupungin ikävöiminen on aiheuttanut katkeraa itkua, -
joka kaupungin jälleennäkemisessä on muuttunut valtavaksi iloksi.
"Jos minä unhotan sinut, Jerusalem, niin unhota sinä minun oikea käteni.
Tarttukoon kieleni suuni lakeen, -
ellen minä sinua muista, -
ellen pidä Jerusalemia ylimpänä ilonani." Ps. 137:5,6
Tämän kaupungin teiden kiveyksillä on kävellyt -
maailman korkea-arvoisin ihminen. Tästä kaupungista puhuttaessa, -
sanat loppuvat kesken, ja syvimmät tunteet alkavat ohjata puhetta.
Vain Jerusalem on kaupunki, josta kertominen voi alkaa näillä sanoin.
Olen käynyt täällä usein. Jokin vetää minua aina vaan takaisin, -
ja uskoakseni se on Jerusalemin hengellisyys.
Jerusalem on tänään historiallisen suuruutensa huipulla ja -
kaupunki vaikuttaa odottavan jotain erityistä - se huokuu ilmassa.
Sitä on mahdoton selittää sanoin, joten jokaisen tulee kokea se itse.
Rakas ystävä - siksi haluankin jakaa kokemukseni sinun kanssasi.
Jerusalemin historia on vaihteleva totuuden ja legendojen sekoitus.
Matkaoppaiden turisteille keksimistä tarinoista huolimatta -
varma totuus on se, että Jumala on tunnustanut kaupungin omakseen!
Jumala ilmentää mieltymyksensä tätä kaupunkia kohtaan -
mainitsemalla siitä jo Vanhassa Testamentissa yli 600 kertaa.
Lähetyksemme perustuvat faktoihin ja "Omistajan" näkökohtiin.
Ystävät - totuus on olemassa, Jerusalemissakin.
Ymmärtääkseen Jerusalemia, jaksot on hyvä katsoa aikajärjestyksessä.
Jerusalem on kuin monikerroksinen Napoleon-leivos.
Tänään tämä "leivos" on edessämme halkileikattuna tuoden nähtäville -
useiden aikakausien eri vaiheet.
Parhaan käsityksen saa tutkimalla poikkileikkausta alhaalta ylös, -
jolloin kokonaiskuva Jerusalemista avautuu parhaiten.
Miksi maailman keskipisteen pitäisi epäloogisesti olla juuri Jerusalem?
Ja miksi katseet suuntautuvat tänne päivä päivältä yhä enemmän?
Siksi, että Jumalan valitessa itselleen kaupungin, -
muuttuu se automaattisesti koko maailman keskipisteeksi.
Jerusalem - kaupunki ilman minkäänlaisia luonnonvaroja.
Täällä ei ole satamaa, ei jokea, eikä mitään strategisesti tärkeätä.
Kesällä paahtaa helle ja talvella puhaltavat kylmät tuulet...
Tämä ei ole kauppateiden varrella ja geopoliittinen merkitys puuttuu.
Mark Twain tuli Jerusalemiin vuonna 1869 ja ihmetteli sitä, -
että Jerusalemin vanhan kaupungin ympäri saattoi kävellä alle tunnissa.
Vanha kaupunki sijaitsee noin 0.9 km2:n suuruisella alueella.
Muurin ympärysmitta on alle 2 km, joten kyse ei ole metropolista.
Jerusalem ei ole koskaan loistanut erityisellä korkeakulttuurillaan -
eikä liiketoiminnan keskuksenakaan kuten Pariisi, New York, Lontoo...
Miksi se on ollut kaikkien maailman imperiumien himoitsema kohde?
Miksi kaupungin perustamisesta alkaen on jatkunut -
kamppailu vallasta - poliittisista ja myös uskonnollisista syistä?
Miksi juuri Jerusalemista?
MIKSI JUURI JERUSALEM
Jos et hetkeen ole nähnyt uutista Jerusalemista, -
kuulut ilmeisesti pieneen vähemmistöön.
Valtamedian uutiskynnyksen ylittävä uutinen Jerusalemista -
ilmentääkin parhaiten kaupungin taistelua omasta identiteetistään.
"Sillä Herra on valinnut Siionin, halunnut sen asunnoksensa:"
Raamatussa Jerusalemia kuvaillaan erityisen lempeästi.
Läpi Raamatun tekstien on Jerusalem synonyymi naisesta, -
rakastetusta morsiamesta aina porttoon, -
joka uskollisuuden pettäen menettää Jumalan suosion tietyksi ajaksi.
Lopulta Jumala armahtaa ja antaa mahdollisuuden tehdä parannuksen.
Jumala rakastaa morsiantaan ja antaa aina uuden mahdollisuuden.
Jerusalem on ainoa kaupunki, -
jolle Jumala Sanassaan omistaa oman kirjan, eli Valitusvirret.
Se kuvaa aikaa, jolloin kaupunkia on jälleen kohdannut tuho.
Jerusalem on ainoa kaupunki, joka sijaitsee samanaikaisesti -
sekä taivaassa, että maan päällä. Taivaasta tulee laskeutumaan -
uusi Jerusalem, juhla-asuisena kuin morsian sulhasta varten.
Tämä on maanpäällinen Jerusalem, -
jossa Jumalan läheisyys on vallinnut läpi eri aikakausien, jo 3000 v. ajan, -
jopa niinäkin aikoina, kun kaupunki on ollut pakanoiden vallassa.
Pakanoiden ajat ovat piakkoin päättymässä, -
ja sen jälkeen kaupunki kuuluu ainoastaan Pyhälle Jumalalle.
JERUSALEM - ikivanha kaupunki
Kävelen paikalla, josta Jerusalem on saanut alkunsa.
Sitä kutsutaan nykyisin Daavidin kaupungiksi, mutta -
Jerusalemista on löydetty asutuksen jäänteitä jo ajalta 3200 e.Kr.
Tuolloin kaupungin nimi oli Uruq, jossa oli jopa 40 000 asukasta.
Lähellä sijaitseva Jeriko oli jo muureilla varustettu kaupunki.
Täällä asuivat kaananilaiset, jotka hautasivat vainajansa luoliin -
ja rakensivat tänne talonsa.
Kun Hammurabi alkoi 1900 e.Kr kirjoittaa lakikokoelmaansa, -
elettiin täällä jälleen.
Sen todistaa Luxorista löydetty ruukunsirpale, -
jossa mainitaan kaupunki nimeltä Urasalim.
Nimi liittyy jotenkin iltatähteen ja Salim tarkoittaa Jumalaa.
Tuona aikana Egypti tavoitteli Kaanaanmaan alistamista valtaansa.
Ilmeisesti siksi sellaista keramiikkaa löydettiin Luxorista.
Urasalimin nimi voisi tarkoittaa: Salem on perustettu.
Vuonna 1458 e.Kr Egypti valloitti Kaanaanmaan.
Egyptin historialliset dokumentit kertovat sijaishallitsijoista, -
jotka puolustivat kaupunkia mm. naapurikuninkaiden ryöstöretkiltä.
Noin 100 vuotta siitä, jerusalemilaiset tekivät tänne Ofelian töyräälle -
porraspengermiä, jotka on nykyisin kaivettu osittain esiin.
Itse asiassa Jerusalemin synnyn taustalla on vesivaranto, -
jonka puhdas vesi on vuosituhansia virrannut allamme tunnelissa.
Aikana, jolloin ei osattu tehdä porakaivoja eikä vesijohtoja, -
olisi ilman tätä vesilähdettä ollut mahdotonta elää tällä alueella.
Tänään Gihonin lähteenä tuntemamme lähde -
virtasi kaananilaisten rakentamaa tunnelia pitkin kaupunkiin.
Lähdettä suojanneen tornin seinät olivat jopa 7 m:n paksuiset, ja -
sen muuratut kivet n. 3-tonnisia!
Jebusilaiset rakensivat ensimmäisen muurin kaupungin ympärille, -
mutta jättivät jostakin syystä lähteen muurin ulkopuolelle.
Lähteen vierelle he rakensivat ensimmäisen tiedossa olevan portin.
Sen kautta tuotiin myös vesi. Näin lähde jäikin valloittajien käsiin.
Rauniot kertovat kaananilaisten olleen mestarirakentajia -
2000 vuotta ennen kuningas Herodes Suurta, -
joka loi Jerusalemiin vieläkin taidokkaampaa rakennustaidetta.
Minusta on nyt oleellista kysyä, mitä täällä oli ennen Daavidia.
Vaikka yksityiskohdat Daavidia edeltäneestä Jerusalemista -
ovat hyvin hämäriä, arkeologia puhuu silti selvää kieltä.
Täällä elettiin, täällä oli ihmisiä ja heidän asutuksensa.
Valloitettuaan Kaanaanmaan, Joosua perusti päämajansa -
Jerusalemin pohjoispuolelle Sekemiin. Tuolloin Jerusalemissa -
hallitsi kuningas Adonisedek, jonka nimestä voi päätellä -
myös hänen olleen pappiskuningas, kuten Melkisedek.
Mutta hän palveli eri Jumalaa.
Adonisedekin hävittyä Joosuan sotaväelle, -
Joosuan joukot eivät kyenneet täysin valloittamaan linnoitettua kaupunkia, -
vaan valloituksen piti odottaa vielä noin 400 vuotta aikaan, -
jolloin moabilaisesta Ruutista, tuli kuningas Daavidin isoäiti.
Jerusalemin tapahtumien kulussa tärkeätä on jumalallinen ajoitus.
Mutta palaamme siihen herkulliseen aiheeseen myöhemmin.
Seuraava tiedonjyvä Jerusalemista mainitaan Joosuan kirjassa.
Tällä paikalla sijainneen asutuksen nimi oli Jebus. Siellä asui jättiläisiä,
joita eivät Joosua ja Kaaleb kyenneet alistamaan.
Eli kaupunki jäi valloittamatta Daavidin kuninkaaksi tuloon asti.
Jebusilaiset pilkkasivat Daavidia ja Israelin Jumalaa, kertoo Psalmi.
Se kävi heille kohtalokkaaksi. Daavid valloitti kaupungin, -
joka oli tuolloin vain linnoitus, ja kukisti näin jebusilaiset.
JERUSALEM ja ABRAHAM
Heprealaiskirjeessä puhutaan Melkisedekistä -
mutta hänen taustastaan ei kerrota juuri mitään.
Viittaisiko se Nooan poikaan Seemiin, -
joka oli ainoana eloonjäänyt ennen vedenpaisumusta eläneistä ihmisistä.
Ihan mahdollista.
Kuka siis oli Melkisedek, Salemissa elänyt salaperäinen pappiskuningas?
Hän lähti Abrahamia vastaan, koska he palvelivat samaa Jumalaa -
ja tunsivat jo toisensa.
Melkisedekin ollessa pappi ja kuningas, -
tarvittiin siihen myös kansa, joka uskoi samaan Jumalaan.
Ilmeisesti Salemissa palvottiin elävää Jumalaa jo silloin.
Jerusalem-nimen taustaa on tulkittu eri tavoin.
Kiistatta siinä on 2 hepreankielistä sanaa, -
joista toinen tarkoittaa kaupunkia ja toinen rauhaa.
Yksi vanhimmista nimistä on Salem.
Raamatunkohta Hepr. 7:2 sanoo: -
"jolle Aabraham myös antoi kymmenykset kaikesta -
ja joka ensiksi, niinkuin hänen nimensäkin merkitsee, -
on "vanhurskauden kuningas" ja sen lisäksi vielä "Saalemin kuningas", -
se on "rauhan kuningas"; "
Näillä kivillä ovat kävelleet maailman suurimmat henkilöt: -
Daavid, Salomon, Jeesus - ja myös ristiretkeläisten johtajat.
Mutta ainoa kansa, joka on pysyvästi asunut täällä jo kolme vuosituhatta, -
ovat juutalaiset. Jerusalem on juutalaisen kansan sielu.
JERUSALEM JA SEN KANSA
Ilman Jerusalemia ei millään olisi merkitystä, -
sillä ilman sitä, Jumalalla ei ole paikkaa, jossa kohdata kansaansa.
Se on melkein liian raskas taakka yhdelle kansalle ja kaupungille.
Juutalaiset vaalivat rakkautta tätä kaupunkia kohtaan, -
olivatpa he missä päin maailmaa tahansa.
Joka juutalaiskodista löytyy rappaamaton seinän osa, -
joka muistuttaa hävitetystä temppelistä.
Hääjuhlassa sulhasen rikki polkema kuppikin symboloi temppelin tuhoa.
He kääntyvät rukoillessaan aina Jerusalemin suuntaan, -
jopa lentokoneessa ollessaan.
Pääsiäisjuhlan lopussa juutalaiset ympäri maailman tervehtivät näin: -
"Ensi vuonna Jerusalemissa!"
Jokainen kuoleva juutalainen toivoo tulevansa haudatuksi Jerusalemiin.
Jerusalemissa vieraileva voi ihmetellä hautojen suurta määrää.
Öljymäellä hautoja on lähes 150 000, -
ja siellä hautapaikan hinnat alkavat 50 000 dollarista ylöspäin.
Tänne haudatuilla on toivo, että Messiaan saapuessa Öljymäelle, -
kuten Raamattu kertoo, Hän herättää kuolleista ensin sinne haudatut.
Ja kaikkein lähimpänä olevat herätetään ensimmäisinä.
Siitä ei mikään maksettu hinta ole liian korkea!
Israelin kansaa yhdistänyt temppeli hävitettiin v. 70 jKr. -
roomalaisten sotapäällikön Tituksen käskystä.
Tähän päivään on säilynyt vain takanamme näkyvä muurin osa, -
jota kutsutaan Itkumuuriksi.
Kaupunkia hävittänyt suuri tulipalo aiheutti kovan kuumuuden.
Temppeli oli suurelta osin tehty kullasta, joka suli siinä palossa.
Koska kultaa valui kivenrakoihin, temppeli piti purkaa kivi kiveltä..
Näin täyttyi Jeesuksen ennustus: "Tähän ei jää kiveä kiven päälle".
Jeesus profetoi, että Jerusalem on oleva pakanain tallattavana, -
kunnes pakanain ajat täyttyvät. Jerusalem lisäennusmerkkinä -
kertoo ajan, jolloin pelastusarmon jakaminen ei-juutalaisille loppuu.
Jerusalem on kuin rannekello, joka tikittää ikuisuuden kalenterissa.
Rauhanneuvottelualoitteet Israelin ja palestiinalaisten välillä loppuu heti, -
kun esiin nousee kysymys Jerusalemin jakamisesta.
Jerusalemia ei voi jakaa, kuten ei voi ihmisen henkeäkään.
Jerusalemista on tullut "juovuttava malja ja raskas kivi", -
kuten tähän luolaan haudattu Vanhan testamentin profeetta Sakarja ennusti.
Viimeinen pakanavallan aika Jerusalemissa alkoi, -
kun britit ottivat kaupungin hallintaansa 30 vuoden ajaksi.
Sitä seurasi vielä lyhyt Jordanian aika.
Vuonna 1967 Israelin joukot valloittivat Jerusalemin, -
josta todistavat myös nämä luodinreiät Siionin portissa, -
yhdistäen kaupungin ja asettaen sen -
ikuiseksi ja jakamattomaksi pääkaupungiksi.
JERUSALEM - kolmen uskonnon pyhä kaupunki
Jerusalem on juutalaisille pyhä, -
koska Jumala käski Abrahamin tulla Hebronista -
kolmen päivämatkan päähän pohjoiseen, -
ja siellä uhraamaan Hänelle ainoan poikansa -
Iisakin polttouhrina eräällä vuorella. Sattumalta se oli sama vuori, -
jonka rinteellä sijaitsi tuolloin Jerusalemia edeltänyt asutus.
Nähdessään Abrahamin uskollisuuden, -
Jumala peruutti Iisakin uhraamisen ja teki toisen suunnitelman.
Tapahtuma viittaa 1800 vuotta myöhempään aikaan, -
jolloin sattumoisin samassa kaupungissa, -
Jumala pelasti oman Poikansa uhrikuolemalla koko ihmiskunnan, -
toimittamalla viimeisen sijaisuhrin joka ihmisen syntien sovitukseksi.
Kiitos sen - Jerusalem on pyhä kaupunki kristityille.
Muslimien perusteet Jerusalemin pyhyydelle ovat aika epäselviä.
Koraanissa kerrotaan, kuinka Muhamed yöllisessä näyssään -
lähti hevosensa Buraqin kanssa ylös taivaaseen.
Tapahtumapaikkaa ei kerrota -
puhutaan vain "kaukaisesta pyhäköstä".
Muslimit ovat silti täysin varmoja, että paikka on Jerusalem, -
ja siellä nykyinen Temppelivuori.
Todennäköisempi syy muslimien Jerusalemiin kiintymiselle on se, -
että he ovat eri imperiumien kautta hallinneet sitä jo 1200 vuotta.
Eli kauemmin kuin Abrahamin, Iisakin ja Jaakobin suku yhteensä!
Koraani ei myöskään mainitse Jerusalemia nimeltä kertaakaan.
Kun muslimit rukoilevat Jerusalemin Temppelivuorella, -
he kääntävät kasvonsa aina kohti Mekkaa ja selän kohti Jerusalemia.
Juutalaisten Pyhä kirja mainitsee Jerusalemin yli 600 kertaa, -
ja rukoillessaan he ovat aina kääntyneinä Jerusalemiin päin.
Muslimit kutsuvat Jerusalemia arabiaksi nimellä 'Al-Quds'.
Juutalaisten muuttaessa takaisin kotimaahan, he puhuvat 'Alijasta'.
Se tarkoittaa 'korkeammalle paikalle nousemista'.
Juutalaisille ei ole Jerusalemia korkeampaa kohtaa, johon nousta.
JERUSALEM - ja sen lupaukset
Maailmassa on paljon kuuluisia kaupunkeja: -
jotkut sijaintinsa ja toiset suuruutensa vuoksi, -
jotkut historiallisen merkityksen tai rikkautensa vuoksi.
Jerusalemilla ei ole mitään näistä.
On vain kylmät talvet ja kuumat kesät, mutta silti -
koko maailman poliittiset voimat vapisevat sen vuoksi.
Jerusalem on ainoa kaupunki, jonka lupaukset ulottuvat ikuisuuteen.
Jerusalem on lupausten kaupunki!
Jesajan profetian mukaan, Jerusalem tulee olemaan -
Messiaan pääkaupunki peräti 1000 vuotta.
Ja siellä hallitsee Rauhanruhtinas, jonka sanaa kansat kuuntelevat.
Tämä kultainen portti kertoo Messiaan tulosta Öljymäelle.
Saavuttuaan tästä portista Hän hallitsee maailmaa täältä käsin.
Aikamme tapahtumien valossa, tuo lupaus ei ehkä ole kaukana, -
vaan lähempänä kuin arvaammekaan.
Jatkamme kaupungin eri aikakausiin tutustumista ymmärtääksemme -
ja syventyäksemme niiden jumalallisiin yhteyksiin.
Tahdomme ymmärtää Jerusalemin salaisuuksia ja sen, -
miksi kaupunkia rakastavat ne, jotka rakastavat Jumalaa.
Ps. 102:14 "Sillä sen kivet ovat sinun palvelijoillesi rakkaat, -
ja sen soraläjiä heidän on sääli."
Jerusalem oli ainoa kaupunki, jonka kohtaloa Jeesus itki profetiassaan.
Tahdomme ymmärtää sinua Jerusalem, sinä rakastettu kaupunki.
Syy, miksi Jerusalem on taas noussut polttopisteeseen, -
on Sakarjan profeetallinen ennustus.
Hänet on haudattu juuri tähän Öljymäellä olevaan hautaluolaan.
Hämmästyttävää ei ole vain se, että hänen profetiansa on niin tarkka.
Nimittäin tämän lisäksi, jopa hänen nimensä tarkoittaa hepreaksi -
"Jumala on muistanut".
Sakarja 1:17 "Näin sanoo Herra Sebaot: -
Vielä minun kaupunkini ovat hyvyydestä ylitsevuotavaiset, -
ja vielä Herra lohduttaa Siionin ja valitsee vielä Jerusalemin."
Saalemista Jerusalemiin
Suomennos: Irene Tarkka